Аляксандр Пятровіч Энгельгарт

**Алякса́ндр Пятро́віч Э́нгельгарт** (; &nbsp;— , Санкт-Пецярбург)&nbsp;— рускі ваенны дзеяч, вучоны-артылерыст. Ганаровы член Міхайлаўскай артылерыйскай акадэміі (1900). Генерал-лейтэнант (1891). Вынайшаў прыбор для бяспечнай разрадкі снарадаў.

## Біяграфія 
Нарадзіўся 15 (27) красавіка 1836 года.

На службе знаходзіўся з 8 жніўня 1850 года. У 1855 годзе скончыў Міхайлаўскае артылерыйскае вучылішча, атрымаў чын прапаршчыка, затым&nbsp;— падпаручніка з перайменаваннем у прапаршчыкі гвардзейскай артылерыі. У 1860 годзе атрымаў чын падпаручніка гвардыі. Удзельнічаў у Крымскай вайне. У 1861 годзе атрымаў чын паручніка гвардыі.

Скончыў Міхайлаўскую артылерыйскую акадэмію і Мікалаеўскую акадэмію Генеральнага штаба па 1-м разрадзе.

З 5 верасня 1865 года з'яўляўся афіцэрам для асаблівых даручэнняў пры Галоўным артылерыйскім упраўленні. Увесну 1867 года атрымаў чын штабс-капітана гвардыі, а ўжо ў канцы лета&nbsp;— капітана гвардыі; з 30 жніўня 1870 года&nbsp;— палкоўнік. Застаючыся ў Галоўным артылерыйскім упраўленні, з 1879 года быў членам камісіі Галоўнага інтэнданцкага ўпраўлення; з 30 жніўня 1881 года&nbsp;— генерал-маёр.

У пачатку 1886 года атрымаў прызначэнне інспектарам артылерыйскіх прыёмкаў; з 30 жніўня 1891 года&nbsp;— генерал-лейтэнант. З 4 студзеня 1900 года&nbsp;— ганаровы член Міхайлаўскай артылерыйскай акадэміі і Артылерыйскага камітэта Галоўнага артылерыйскага ўпраўлення.

Памёр 5 (18) жніўня 1907 года ў Пецярбургу.

## Сям'я 
Быў жанаты з Клаўдзіяй Карлаўнай Шэйдэман. Іх дзеці: 
* Барыс (1877—1962)&nbsp;— старшыня ваеннай камісіі Часовага камітэта Дзяржаўнай думы;
* Георгій (нар. снежань 1886);
* Лізавета.

## У мастацтве 
У 1889 годзе мастаком Баляславам Жаброўскім быў напісаны партрэт Аляксандра Энгельгарта. Першапачаткова ён захоўваўся ў сямейным маёнтку Пячорская Буда, а ў 1924 годзе праз музей у Мсціславе трапіў у зборы Беларускага дзяржаўнага музея ў Мінску. Падчас Вялікай Айчыннай вайны палатно было вывезена ў Германію, а пасля вяртання ў СССР з-за блытаніны памылкова трапіла ў маскоўскія фонды і цяпер захоўваецца ў Дзяржаўным музейна-выставачным цэнтры «РОСИЗО». Доўгі час карціна лічылася выявай «невядомага генерала», пакуль у 2013—2014 гадах расійскія даследчыкі не ідэнтыфікавалі на ёй асобу Энгельгарта і не ўстанавілі сапраўднае аўтарства.

## Узнагароды 
**Расійскія:**
* Ордэн Святога Станіслава 3-й ступені (1866);
* ордэн Святога Станіслава 2-й ступені (1868; імператарская карона да ордэна — 1870);
* ордэн Святога Уладзіміра 4-й ступені (1872);
* ордэн Святой Ганны 2-й ступені (1874);
* ордэн Святога Уладзіміра 3-й ступені (1878);
* ордэн Святога Станіслава 1-й ступені (1881);
* ордэн Святой Ганны 1-й ступені (1889);
* ордэн Святога Уладзіміра 2-й ступені (1888);
* ордэн Белага арла (1894);
* ордэн Святога Аляксандра Неўскага (1905).

**Замежныя:**
* аўстрыйскі ордэн Франца Іосіфа, камандорскі крыж з зоркай (1873);
* французскі ордэн Ганаровага легіёна, камандорскі крыж (1879);
* знак ордэна Акадэмічных пальмаў (1884).

## Крыніцы 
## Літаратура 
* 
* Энгельгардт Александр Петрович // Список генералам по старшинству. Составлен по 1-е сентября 1905 года. — СПб.: Военная типография, 1905. — С. 166.
* *Пономарёв В.&nbsp;П., Шабанов В.&nbsp;М.* Кавалеры Императорского ордена Святого Александра Невского, 1725—1917: биобиблиографический словарь в трёх томах. Т. 2. — М., 2009. — С. 315—316. — ISBN 978-5-89577-145-7.

Катэгорыя:Генерал-лейтэнанты (Расійская імперыя)
Катэгорыя:Выпускнікі Міхайлаўскага артылерыйскага вучылішча
Катэгорыя:Выпускнікі Міхайлаўскай ваеннай артылерыйскай акадэміі
Катэгорыя:Выпускнікі Мікалаеўскай ваеннай акадэміі
Катэгорыя:Удзельнікі Крымскай вайны
Аляксандр
Катэгорыя:Артылерысты Расійскай імперыі
Катэгорыя:Нарадзіліся 27 красавіка
Катэгорыя:Нарадзіліся ў 1836 годзе
Катэгорыя:Памерлі 18 жніўня
Катэгорыя:Памерлі ў 1907 годзе
Катэгорыя:Памерлі ў Санкт-Пецярбургу